CELEX: C2005/082/33
Language: el
Date: 2005-04-02 00:00:00
Title: Υπόθεση C-48/05: Αίτηση για την έκδοση προδικαστικής αποφάσεως που υπέβαλε το Landgericht Nürnberg-Fürth με διάταξη της 28ης Ιανουαρίου 2005 στην υπόθεση Adam Opel AG κατά Autec AG, προσθέτως παρεμβαίνουσα υπέρ της εναγομένης: Deutscher Verband der Spielwaren-Industrie e.V.

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/15
            
         Αίτηση για την έκδοση προδικαστικής αποφάσεως που υπέβαλε το Landgericht Nürnberg-Fürth με διάταξη της 28ης Ιανουαρίου 2005 στην υπόθεση Adam Opel AG κατά Autec AG, προσθέτως παρεμβαίνουσα υπέρ της εναγομένης: Deutscher Verband der Spielwaren-Industrie e.V.
   (Υπόθεση C-48/05)
   (2005/C 82/33)
   Γλώσσα διαδικασίας: η γερμανική
   Με διάταξη της 28ης Ιανουαρίου 2005, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 8 Φεβρουαρίου 2005, τo Landgericht Nürnberg-Fürth, στο πλαίσιο της διαφοράς μεταξύ Adam Opel AG και Autec AG, προσθέτως παρεμβαίνουσα υπέρ της εναγομένης: Deutscher Verband der Spielwaren-Industrie e.V., που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων (1):
   
               1.
            
            
               Αποτελεί η χρήση ενός προστατευόμενου και για «παίγνια» σήματος χρήση σήματος κατά την έννοια του άρθρου 5, παράγραφος 1α, της οδηγίας περί σημάτων, στην περίπτωση που ο κατασκευαστής ενός αυτοκινήτου μοντελισμού κατασκευάζει σε μικρογραφία αντίγραφο ενός υπαρκτού οχήματος το οποίο χρησιμοποιεί ως πρότυπο συμπεριλαμβανομένου του υπάρχοντος επί του πρωτοτύπου σήματος του δικαιούχου και το διαθέτει στο εμπόριο;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               Αποτελεί το περιγραφόμενο στο πρώτο ερώτημα είδος της χρήσεως του σήματος ένδειξη περί του είδους ή της ποιότητας του αυτοκινήτου μοντελισμού κατά την έννοια του άρθρου 6, παράγραφος 1α, της οδηγίας περί σημάτων;
            
         
               3.
            
            
               Σε περίπτωση καταφατικής απαντήσεως στο δεύτερο ερώτημα:
               Ποια κριτήρια είναι κρίσιμα σε τέτοιου είδους περιπτώσεις προκειμένου να κριθεί αν η χρήση του σήματος γίνεται σύμφωνα με τα χρηστά συναλλακτικά ήθη που ισχύουν στη βιομηχανία και το εμπόριο;
            
         
               4.
            
            
               Συμβαίνει αυτό, μεταξύ άλλων, στην περίπτωση που ο κατασκευαστής του αυτοκινήτου μοντελισμού θέτει επί της συσκευασίας και επί εξαρτήματος, το οποίο είναι αναγκαίο για τη χρήση του αυτοκινήτου μοντελισμού, ένα σημείο το οποίο αναγνωρίζεται στις συναλλαγές ως ίδιον σήμα καθώς και τον χαρακτηρισμό της επιχειρήσεώς του στην οποία μνημονεύει την έδρα της εταιρίας του;
            
         
      (1)  ΕΕ L 40, σ. 1.